### Beslutningstema

Udvalget orienteres i denne sag om genbesøget af vandområdeplanerne for tredje planperiode (VP3-genbesøg), der er i offentlig høring i perioden 20. december 2024 til 20. juni 2025.

Det skal i denne sag desuden besluttes, at vedlagte høringssvar sendes til Styrelsen for Grøn Arealomlægning og Vandmiljø.

### Historik

Vandområdeplanerne udgør et centralt element i gennemførelsen af EU’s Vandrammedirektiv. Direktivet har som mål, at alle EU-landes vandområder (dvs. vandløb, søer, den kystnære del af havet og grundvandet) skal opnå ”god tilstand”.

* Vandplan 2009-2015 (VP1)
* Vandområdeplan 2015-2021 (VP2)
* Vandområdeplan 2021-2027 (VP3)

Vandområdeplanen for tredje planperiode (VP3) blev offentliggjort den 15. juni 2023.

Med "Aftale om grøn omstilling af dansk landbrug" af 4. oktober 2021 blev det besluttet at gennemføre et genbesøg af vandområdeplanerne for tredje planperiode. På baggrund af en række udviklingsinitiativer skal det resterende kvælstofindsatsbehov håndteres ift. indsatsen til kystvande. Det blev endvidere besluttet, at der for resterende indsatsområder (vandløb, søer, grundvand og miljøfarlige stoffer) ligeledes tages stilling til det resterende indsatsbehov.

Vandområdeplanerne og det tilhørende MiljøGIS-kort udgør et informationsredskab der beskriver, hvordan [adresse] implementerer EU's vandrammedirektiv. Det bindende indhold i implementeringen af vandrammedirektivet er udmøntet i bekendtgørelser om miljømål og indsatsprogrammer og en række andre bekendtgørelser. Den konkrete vandplanlægning omfatter alle de afgrænsede vandområder, der fremgår af MiljøGIS.

Høringsmaterialet består af vandområdeplanerne, fem bekendtgørelser, en miljørapport og en vejledning om indsatsprogrammer for vandområdedistrikter.

Herefter sammenfattes og udarbejdes et samlet høringsnotat for overordnede forhold og specifikke forhold i høringsmaterialet. Høringsnotatet vil efterfølgende blive offentliggjort på Styrelsen for Grøn Arealomlægning og Uffe Østergaard hjemmeside.

### Sagsfremstilling

Kommunerne er opfordret til senest den 20. juni 2025 at afgive høringssvar til de statslige vandområdeplaner for tredje planperiode (VP3-genbesøg) med tilhørende kendelser.

**Vandløbsindsatser:**

* Restaurering af ca. 112 kilometer vandløb (26 kilometer naturlige, 65 kilometer stærkt modificerede vandløb og 21 kilometer kunstige) med fysiske forbedringer (gydegrus og andet groft materiale, genslyngning og plantning af træer)
* Fjernelse af 6 spærringer (+9 fælles spærringer med Haderslev Kommune)
* Åbning af 1 rørlagt strækning (+1 fælles rørlagt strækning med Haderslev Kommune)

Forvaltningens udkast til høringssvar omhandler især pumpekanaler og vestvendte blødbundsvandløb i forhold til nedjustering af mål og tilpasning af indsatser til den pågældende vandløbstype, samt tekniske bemærkninger til enkelte andre vandløbsrestaureringsindsatser.

**Spildevand:**

* Der er ikke nye indsatser i forhold til spildevand i Christine Rasmussen.

**Miljøfremmede/farlige stoffer:**

* Opsporing af lokale kilder til miljøfarlige forurenende stoffer i ca. 27 kilometer vandløb ([adresse] del, Røgelstrøm, Galgestrøm).

Forvaltningen har i udkast til høringssvar ikke kommenteret denne del af vandområdeplanerne.

**Grundvand, søer og kystvande:**

* I bekendtgørelse om indsatsprogrammer for vandområdedistrikter er der ikke fastlagt konkrete supplerende indsatser for grundvand, søer og kystvande. Foranstaltningerne til opfyldelse af miljømål udgøres således af de dele af de "Grundlæggende" og "Generelle supplerende foranstaltninger", jf. indsatsbekendtgørelsens bilag 5 og 6, der bidrager til at beskytte grundvand, søer og kystvande

### Økonomi

Helt generelt kan omkostningerne til vandløbsvedligeholdelsen, navnlig i forbindelse med vandløbsrestaureringsprojekter under vandområdeplanerne, stige på sigt. Dette kan skyldes eksempelvis forventningen til fremtidig vandløbsdrift og -vedligeholdelse (grødeskæringsmetodikker og intensiteter) eller særlige plejeforanstaltninger i form af årlige oprensninger af sandfang og periodisk luftning af gydebanker. De respektive projekter vil tage højde for dette, hvor den afledte drift, vil være del af de politiske sagsbehandlinger for at sikre, at de afledte driftsudgifter finansieres.

### Lovgrundlag

EU's Vandrammedirektiv

### Indstilling Fagchefen for Klima, Plan og Udvikling indstiller,

at orienteringen tages til efterretning, og

at vedlagte udkast til høringssvar godkendes, således høringssvaret kan sendes til Styrelsen for Grøn Arealomlægning og Vandmiljø inden den 20. juni 2025.

### Beslutning

Orientering taget til efterretning. Vedlagte høringssvar godkendes.